nahid-hub/BLUGE-bengali-wikipedia-section-title-prediction huggingface dataset:
১৯২০ সালের ২১ অক্টোবর তিনি পুনরায় উজিরে আজম নিযুক্ত হন। অন্যদিকে তুর্কি জাতীয় আন্দোলন আঙ্কারায় আরেকটি সরকার স্থাপন করে নিজেদেরকে বৈধ সরকার ঘোষণা করে। ১৯২১ সালে লন্ডন সম্মেলনের সময় তৌফিক পাশা আঙ্কারার সরকারকে ইস্তানবুলের সরকারে যোগ দিতে আহ্বান জানিয়েছিলেন। তবে মোস্তফা কামাল তা প্রত্যাখ্যান করে বাকির সামিহ কুন্দুহর নেতৃত্বে সম্মেলনে নিজস্ব প্রতিনিধিদল প্রেরণ করেন। ইস্তানবুলের প্রতিনিধিদলের নেতৃত্বে তৌফিক পাশা ছিলেন।

১৯২২ সালের ১ নভেম্বর উসমানীয় সাম্রাজ্য বিলুপ্ত করা হয়। তৌফিক পাশা ৪ নভেম্বর পদত্যাগ করেন।

সঠিক অনুচ্ছেদ শিরোনাম কোনটি?
titleA. দ্বিতীয় মেয়াদে উজিরে আজম
titleB. জীবনী
titleC. পরবর্তী জীবন ও মৃত্যু
titleD. তৃতীয় মেয়াদে উজিরে আজম
উত্তর: titleD
ভারত বিভাগের পরে, কামরুল হাসান ঢাকাতে আসেন, যা ছিল সদ্যস্থাপিত পূর্ব পাকিস্তানের রাজধানী। ১৯৪৮ সালে জয়নুল আবেদীনের সঙ্গে একত্রে তিনি গভর্নমেন্ট ইন্সটিটিউট অফ ফাইন আর্টস (বর্তমানে, ফ‍্যাকাল্টি অফ ফাইন আর্টস) প্রতিষ্ঠা করেছিলেন। রাজনৈতিকভাবে প্রগতিপন্থী হাসান অনেক রাজনৈতিক আন্দোলনে যুক্ত ছিলেন যা স্বাধীন বাংলাদেশ গড়তে গুরুত্বপূর্ণ ভূমিকা পালন করে। তিনি ১৯৬৯ সালে আইয়ুব খানের বিরুদ্ধে অসহযোগ আন্দোলনে অংশ নেন। মুক্তিযুদ্ধ চলাকালীন সময়ে বাংলাদেশ সরকারের তথ্য ও রেডিও- এর কলা বিভাগের পরিচালক হিসেবে তিনি দায়িত্ব পালন করেছেন। কামরুল হাসান ১৯৭২ সালে তৎকালীন বাংলাদেশ সরকারের অনুরোধে শিবনারায়ণ দাশ কর্তৃক ডিজাইনকৃত জাতীয় পতাকার বর্তমান রূপ দেন।

জীবিকাসূত্রে তিনি ১৯৪৮ থেকে ১৯৬০ খ্রিষ্টাব্দ পর্যন্ত ঢাকা চারুকলা ইনস্টিটিউটে শিক্ষকতা করেন এবং ১৯৬০ থেকে ১৯৭৮ খ্রিষ্টাব্দ পর্যন্ত বাংলাদেশ ক্ষুদ্র ও কুটির শিল্প কর্পোরেশন নকশা কেন্দ্রের পরিচালক হিসাবে দায়িত্ব পালন করেন। এছাড়া ১৯৭১ খ্রিষ্টাব্দে মুক্তিযুদ্ধকালীন প্রবাসী বাংলাদেশ সরকারের তথ্য ও প্রচার বিভাগের শিল্প বিভাগের প্রধান হিসাবে দায়িত্ব পালন করেছিলেন।

সঠিক অনুচ্ছেদ শিরোনাম কোনটি?
titleA. জীবনী
titleB. কর্মজীবন
titleC. শিক্ষাজীবন
titleD. মৃত্যু
উত্তর: titleB
মেসোসাইক্লোনের সাথে সংশ্লিষ্ট নয় এমন টর্নেডোকে সাধারণত ভূমিস্তম্ভ বা "ল্যান্ডস্পাউট" বলা হয়। এটাকে ভূমির উপর "ভাল আবহাওয়ায় সৃষ্ট জলস্তম্ভের" সাথে তুলনা করা যায়। জলস্তম্ভ এবং ভূমিস্তম্ভগুলো সাধারণত একই বৈশিষ্ট্যসম্পন্ন- দুর্বল, ক্ষণস্থায়ী এবং ছোট ঘনীভূত ফানেল সম্পন্ন যেটা অনেক সময় ভূমি পর্যন্ত পৌঁছে না। যদিও এগুলো সাধারণ টর্নেডোর চাইতে অনেক দুর্বল, তবুও এগুলো শক্তিশালী বায়ুপ্রবাহ সৃষ্টি করে এবং প্রভুত ক্ষতিসাধন করতে সক্ষম।

সঠিক অনুচ্ছেদ শিরোনাম কোনটি?
titleA. ফানেলাকৃতির মেঘ
titleB. বৈশিষ্ট্য
titleC. জীবন-চক্র
titleD. ভূমিস্তম্ভ
উত্তর: titleD
মন্দিরের গর্ভগৃহের বা দেববিগ্রহের চারপাশের বৃত্তাকার অংশটিকে বলা হয় ‘প্রদক্ষিণম্‌’ (প্রদক্ষিণের পথ)। প্রদক্ষিণের জন্য তিরুমালা বেঙ্কটেশ্বর মন্দিরে দুটি পথ রয়েছে। প্রথম পথটি রয়েছে মহাপ্রাকারম ও সম্পঙ্গি প্রাকারমের মধ্যস্থলে। এই পথটির নাম ‘সম্পঙ্গি প্রদক্ষিণম্‌’। এই পথটিতে একাধিক মণ্ডপ, ধ্বজাস্থলম্‌, বলিপিটম্‌, ক্ষেত্রপালিকা শিলা, প্রসাদ বিতরণ স্থল ইত্যাদি রয়েছে।

দ্বিতীয় প্রদক্ষিণ পথটির নাম ‘বিমানপ্রদক্ষিণম’। এটি আনন্দ-নিলয়ম-বিমানমের চারপাশে অবস্থিত। এই পথেই বরদারাজ ও যোগ-নৃসিংহ মন্দির, ‘পোটু’ (মন্দিরের প্রধান পাকশালা), ‘বঙ্গারু ববি’ (সুবর্ণ কূপ), ‘অঙ্কুরারপানা মণ্ডপম্‌’, যাগশালা, ‘নানালা’ (মুদ্রাভাণ্ড) ও ‘নোটলা’ (কাগজের নোটের ভাণ্ড), ‘পারকামানি’, ‘চন্দনপু আরা’ (চন্দনের আলমারি), মহাফেজখানা, ‘সন্নিধি ভাষ্যকুরুলু’, বেঙ্কটেশ্বরের হুন্ডি ও বিশ্বকসেনের আসন অবস্থিত।

সঠিক অনুচ্ছেদ শিরোনাম কোনটি?
titleA. নিকটবর্তী মন্দিরসমূহ
titleB. ‘হুন্ডি’ (দানপাত্র)
titleC. মধ্যযুগ
titleD. প্রদক্ষিণম্‌
উত্তর: titleD
প্রাচীনকালে বাংলার ক্ষুদ্র ক্ষুদ্র অঞ্চলগুলাের নাম দেয়া হয়েছিল জনপদ। চতুর্থ শতক হতে গুপ্ত যুগ, গুপ্ত পরবর্তী যুগ, পাল, সেন প্রভৃতি আমলের উল্কীর্ণ শিলালিপি ও সাহিত্য গ্রন্থে প্রাচীন বাংলার ১৬ টি জনপদগুলাের নাম পাওয়া যায় (বাংলায় ছিল ১০টি)। বঙ্গ, গৌড়, সমতট, হরিকেল, চন্দ্রদ্বীপ, রাঢ়, পুণ্ড ও বারিন্দ্রী প্রভৃতি নামে জনপদ ছিল।

সঠিক অনুচ্ছেদ শিরোনাম কোনটি?
titleA. পুন্ড্র
titleB. সমতট
titleC. বঙ্গ
titleD. বাংলা প্ৰাচীন জনপদসমূহের তালিকা
উত্তর: titleD
ক্যালামাস বা কুইল ফাঁপা, নলাকার এবং অর্ধস্বচ্ছ। ক্যালামাসের ভিত্তি বহিঃত্বকের ছোট গর্ত বা ফলিকলের মধ্যে বসানো থাকে। এখান থেকে পেশিতন্তু পালকের মধ্যে প্রবেশ করে এবং নির্দিষ্ট পালকের নড়াচড়ায় প্রভাব ফেলে। ক্যালামাসের নিম্নপ্রান্তে ক্ষুদ্র ছিদ্র থাকে যাকে অধঃঅ্যাম্বিলিকাস বলে। এটি একটি ক্ষুদ্র কোণাকার ডার্মিসের জন্য পুষ্টি সংগ্রহ করে। এ ছিদ্রের সাহায্যে ডার্মিসজাত পাম্পের মধ্যে রক্তনালী প্রবেশ করে পুষ্টি সরবরাহ করে এবং বৃদ্ধিমান পালকে রঞ্জকদ্রব্য প্রদান করে। আরেকটি ছিদ্র ক্যালামাস ও মূল অক্ষের সংযোগস্থলে উপস্থিত থাকে। একে অধিঃঅ্যাম্বিলিকাস বলে। কয়েক প্রজাতির পাখির ক্যালামাস ও মূল অক্ষের সংযোগস্থল থেকে একগুচ্ছ নরম পালকের সৃষ্টি হয়। একে অধঃঅক্ষ বা হাইপোরাকিস বা আফ্টার শ্যাফট বলে। অধঃঅক্ষের কাজ হল অধিঃঅ্যাম্বিলিকাসকে ঢেকে রাখা। ক্যাসোয়ারি, এমু, বিলুপ্ত মোয়া প্রভৃতি পাখির অধঃঅক্ষ প্রধান পালকের মতই দীর্ঘ হয়। সাধারণ পাখির অধঃঅক্ষ ক্ষুদ্র, যেমন পাতিকাক, কবুতর ইত্যাদি।

সঠিক অনুচ্ছেদ শিরোনাম কোনটি?
titleA. ক্যালামাস
titleB. পালকের বিন্যাস
titleC. বিভিন্ন প্রকারের পালক
titleD. উড়বার পালক বা কুইল
উত্তর: titleA
এই উপজেলাতে মোট জনসংখ্যার মধ্যে শিক্ষার গড় হার মাত্র ৩৯%,যেখানে পুরুষের শিক্ষার হার ৪৩ এবং নারী শিক্ষার হার ৩৫%৷ তাড়াশ উপজেলাতে সরকারী ও রেজিঃ মিলে মোট ১২৯টি প্রাথমিক বিদ্যালয় আছে। যার মধ্যে সরকারি প্রাথমিক বিদ্যালয়ের সংখ্যা ৫০ টি এবং রেজিঃ প্রাথমিক বিদ্যালয়ের সংখ্যা ৭৯ টি। এছাড়া কমিউনিটি প্রাথমিক বিদ্যালয়ের সংখ্যা ০৪ টি। কারিগরি বিদ্যালয় ০৪ টি, কারিগরি স্কুল এন্ড কলেজ ০৩ টি, টেকনিক্যাল কলেজ ০১ টি, মাদ্রাসা ২৩ টি (দাখিল-১৭টি, আলীম-০২টি, ফাজিল-০২টি) এবতেদায়ী মাদ্রাসা ১০ টি, ফোরকানিয়া মাদ্রাসা ১৮ টি 

প্রাথমিক বিদ্যালয়গুলোর কয়েকটি নাম হলো -ধামাইচ হাট সরকারি প্রাথমিক বিদ্যালয় যা ১৯৭০ সালে প্রতিষ্ঠিত হয় এবং কুন্দইল সরকারী প্রাথমিক বিদ্যালয় প্রতিষ্ঠিত হয় ১৯৩৭ সালে। বিন্নাবাড়ী রেজিঃ প্রাথমিক বিদ্যালয় প্রতিষ্ঠিত ১৯৭৯ সালে, ধাপতেতুলিয়া সরকারি প্রাথমিক বিদ্যালয় ১৯৫৭ সালে প্রতিষ্ঠিত, সান্দুরিয়া রেজি: প্রাথমিক বিদ্যালয় ১৯৮০ সালে প্রতিষ্ঠিত, বিন্নাবাড়ী রেজিঃ প্রাথমিক বিদ্যালয় ১৯৭৯ সালে প্রতিষ্ঠিত হয়, কাটাবাড়ী রেজি: প্রাথমিক বিদ্যালয় ১৯৭৯ সালে প্রতিষ্ঠিত, ভেটুয়া রেজি : প্রাথমিক বিদ্যালয় ১৯৭৯ সালে প্রতিষ্ঠিতপতিরামপুর রেজি: প্রাথমিক বিদ্যালয় ১৯৭৮ সালে প্রতিষ্ঠিত, পতিরামপুর রেজি: প্রাথমিক বিদ্যালয় ১৯৭৮ সালে প্রতিষ্ঠিত,দেওড়া সরকারী প্রাথমিক বিদ্যালয় ১৯৮৯ সালে প্রতিষ্ঠিত, বলদিপাড়া সরকারী প্রাথমিক বিদ্যালয় ১৯৯০ সালে প্রতিষ্ঠিত, দেশীগ্রাম সরকারী প্রাথমিক বিদ্যালয় ১৯৬৩ সালে প্রতিষ্ঠিত,চরকুশাবাড়ী সরকারি প্রাথমিক বিদ্যালয় ১৯৩৬ সালে প্রতিষ্ঠিত, ৫৩ নং বড় পৌওতা সরকারি প্রাথমিক বিদ্যালয় ১৯৮১ সালে প্রতিষ্ঠিত,নওগাঁ সরকারী প্রাথমিক বিদ্যালয় ১৯৫১ সালে প্রতিষ্ঠিত৷ শরিফাবাদ সরকারী প্রাথমিক বিদ্যালয় প্রতিষ্ঠিত ১৯৬৮ সালে , সাকুয়া দিঘী সরকারী প্রাথমিক বিদ্যালয় ১৯৬৮ সালে প্রতিষ্ঠিত,ভাটরা সরকারী প্রাথমিক বিদ্যালয় প্রতিষ্ঠিত হয় ১৯৬৪ সালে। । এছাড়া
তাড়াশ উপজেলাতে মাধ্যমিক ও নিম্ন মাধ্যমিক প্রতিষ্ঠান যথাক্রমে ৩০টি ও ৫টি। উল্লেখযোগ্য শিক্ষাপ্রতিষ্ঠানের মধ্যে উল্লেখযোগ্য হলো বিলচলন বঙ্গবন্ধু উচ্চ বিদ্যালয় (কুন্দইল ০১-০১-১৯৭১),ধামাইচ বিলচলন উচ্চ বিদ্যালয় (১৯৬৮), লালুয়ামাঝিড়া উচ্চ বিদ্যালয় (০১/০১/১৯৯৪), তাড়াশ গার্লস হাই স্কুল (১৯৮৩) নাদোসৈয়দপুর জনকল্যাণ উচ্চ বিদ্যালয় (১৯৭৪), বস্তুল ইসাহাক উচ্চ বিদ্যালয় (১৯৩৭), মাঝদক্ষিণা কে, আর উচ্চ বিদ্যালয় (১৯৭৮) , কুন্দাশন উচ্চ বিদ্যালয় (১৯৭১), বসতুল ইছাহক উচ্চ বিদ্যালয় (১৯৩৭)। 

তাড়াশ উপজেলাতে রয়েছে অনার্স কলেজ ০২টি,মোট কলেজ ০৭টি, উচ্চ মাধ্যমিক বিদ্যালয় ০৪ টি,বালিকা বিদ্যালয় ০১টি,সরকারি বালিকা উচ্চ বিদ্যালয় ০১টি, সরকারি প্রাথমিক বিদ্যালয় ১২টি,কিন্ডারগার্টেন ০৮টি ও এখানে কোচিং সেন্টার ২০টি রয়েছে। 
এখানে শিক্ষারহার ৮৫শতাংশ।

সঠিক অনুচ্ছেদ শিরোনাম কোনটি?
titleA. দূর্যোগের ঘটনা
titleB. যোগাযোগ ব্যবস্থা
titleC. শিক্ষা
titleD. জনসংখ্যা
উত্তর: titleC
ইসরাইলে আবাসিক ব্রডব্যান্ড সংযোগগুলোর গড় ডাউনলোডের গতি ৬৭ এমবিপিএস, যখন আপলোডের গতি গড়ে ১৬ এমবিপিএস কেবল মডেম সরবরাহকারীর (এইচওটি) সংযোগের মাধ্যমে সর্বাধিক গতি ২০০ এমবিপিএস এবং ৫ এমবিপিএস গ্রাহকগণের জন্য (এবং ৫০০ এমবিপিএস ডাউন এবং ১০ এমবিপিএস ব্যবসায়ী গ্রাহকদের জন্য নির্বাচিত বাজারে) ডিওসিএসআইএস ৩.০-এর অধীনে, ২১শে অক্টোবর, ২০০৯-এ একটি পরিষেবা শুরু হয়েছিল। সমস্ত এডিএসএল পরিষেবায় পিপিপিওই প্রোটোকল প্রয়োজন এবং ব্যবহার করে, কেবল মডেম সংযোগগুলো সাধারণত ডিএইচসিপি-র মাধ্যমে পরিচালিত হয়। ৩০ এমবিপিএস গতির জন্য, তারের সংযোগ ব্যবহারকারী পিপিটিপি/এল২টিপি প্রোটোকল ব্যবহার করে ভিপিএন সংযোগ নির্বাচন করতে পারেন।

প্রধান লোকাল এক্সচেঞ্জ ক্যারিয়ার বেজেক ২০০৯ সালে তাদের পরবর্তী জেনারেশন নেটওয়ার্ক (এনজিএন) চালু করতে শুরু করেছিলেন যার তাত্ত্বিক গতি ১০০ এমবিপিএস পর্যন্ত ছিল এবং যা ফাইবার টু দ্য কার্বের (এফটিটিটিসি) সম্মিলিত প্রযুক্তি এবং এডিএসএল ২+/ভিডিএসএল২ প্রযুক্তি ব্যবহার করে করা হয়েছিল। প্রারম্ভিকভাবে এনজিএন প্যাকেজ ছিল এডিএসএল২+ প্রযুক্তির এবং গতি ছিল ১০ ও ১৫ এমবিপিএস ডাউনলোড এবং ৮০০ কেবিপিএস আপলোড। সর্বোত্তম প্যাকেজটি ছিল ১০০ এমবিপিএস যা অক্টোবর ২০১০ থেকে পাওয়া যাচ্ছিল। বেজেকের মতে, এনজিএন ২০১১ সালের শেষদিকে ইসরাইলের ৯০% পরিবারের কাছে পৌঁছে যাবে এবং ১০০ এমবিপিএস গতি ২০১২ সালে সরবরাহ করা হবে। এর প্রধান কেবল প্রতিযোগী, এইচওটি, ডিওসিএসআইএস ৩.০ অবকাঠামো ব্যবহার করে যা উচ্চতর ব্যান্ডউইথ ব্যবহারের অনুমতি দেয়।

তিনটি বৃহত্তম মোবাইল ফোন অপারেটর, পেলেফোন, পার্টনার এবং সেলকম, সাধারণত এইচএসপিডিএ প্রযুক্তির ২৪ এমবিপিএস গতির পরিষেবা দেয় তাদের ৩জি নেটওয়ার্কের মাধ্যমে। পার্টনার হলো প্রথম ৪জি (এলটিই) নেটওয়ার্ক সেবাদানকারী অপারেটর যার তাত্ত্বিক গতি ১০০ এমবিপিএস পর্যন্ত। বর্তমানে, সব বড় মোবাইল অপারেটর ১৮০০ মেগা হার্টজ ২৬০০ মেগাহার্টজ ফ্রিকোয়েন্সির ৪জি এলটিই অ্যাডভান্সড কানেক্টিভিটি অফার করে, ইসরাইলের বেশিরভাগ জনবহুল অঞ্চলে পাওয়া যায়, তবে ইসরাইলের যোগাযোগ মন্ত্রক প্রয়োজনীয় ফ্রিকোয়েন্সিগুলোর পূর্ণ বরাদ্দ না করায় এই পরিষেবাগুলো তাদের সর্বোচ্চ গতির প্রায় ২০% এর মধ্যেই সীমাবদ্ধ রয়েছে।

সঠিক অনুচ্ছেদ শিরোনাম কোনটি?
titleA. সংযোগ বিশদ
titleB. আইএসপি আন্তঃসংযোগ
titleC. ভবিষ্যতের পরিকল্পনা
titleD. ইন্টারনেট পরিষেবা সরবরাহকারী
উত্তর: titleA
বিশ্ববিদ্যালয়ের মোট ৬টি ক্যাম্পাস বা বিদ্যায়তন হলো আদেলিয়া, শুভিক, কেইফান, খালদিয়া, ফিনাটাস ও জাবরীয়া। কুয়েতের শহর থেকে মাত্র কয়েক মিনিট দুরে অবস্থিত এটি। ক্যাম্পাসের প্রধান প্রবেশপথ হলো শোয়ায়েখ, জামাল আবদুল নাসের রাস্তা, পারস্য উপসাগরকে উপেক্ষা করে। ৩৮০ একর এলাকা জুড়ে 'সবুজ' ক্যাম্পাসটি আবহাওয়া উপযোগী করে শিক্ষার্থীদের আশ্রয়ের জন্য অসাধারনভাবে নকশা করা হয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. স্নাতক পর্যায়
titleC. সময় এবং প্রয়োজনীয় কাগজপত্র
titleD. বিদ্যায়তন
উত্তর: titleD
তার সাংবাদিক জীবনের সূচনা হয় প্রয়াত হাবীবুল্লাহ বাহার সম্পাদিত ‘বুলবুল’ পত্রিকায়। ১৯৪৫ সাল থেকে একাদিক্রমে তিনি শিক্ষানবিশ, সম্পাদক ও সাংবাদিক হিসেবে কাজ করেন কলকাতা থেকে প্রকাশিত ‘দ্য স্টেটসম্যান’, ‘কমরেড’ ও ‘স্টার অফ ইন্ডিয়া’ পত্রিকায়।
১৯৪৭ সালে দেশ বিভাগের পর তিনি সাবেক পূর্ব পাকিস্তানে চলে আসেন। সরকারি কয়েকটি পেশাবদল শেষে তিনি আবার সাংবাদিকতায় ফিরে যান।
জহুর হোসেন চৌধুরী তার সাংবাদিক জীবনের দ্বিতীয় পর্যায়ে ‘উপাত্ত’ ও ‘পাকিস্তান অবজারভার’ পত্রিকায় কিছুকাল কাজ করার পর ১৯৫১ সালে দৈনিক সংবাদে সহকারী সম্পাদক হিসেবে যোগ দেন। ১৯৫৪ সালে তিনি এ পত্রিকার সম্পাদক নিযুক্ত হন। ১৯৭১ সালের ২৫ মার্চ থেকে ‘সংবাদ’ সাময়িকভাবে বন্ধ থাকা পর্যন্ত তিনি এ পদে অধিষ্ঠিত ছিলেন। দেশ স্বাধীন হলে তিনি ‘কাউন্টার পয়েন্ট’ নামে একটি ইংরেজি সাময়িকী সম্পাদনা করেন। আজীবন তিনি দৈনিক সংবাদের অন্যতম পরিচালক ছিলেন।

দৈনিক সংবাদের পাতায় তিনি ‘দরবার-ই-জহুর’ নামে যে কলাম লিখতেন, তা খুবই জনপ্রিয় ছিল। এসব নিবন্ধেরই বাছাই করা সঙ্কলন ‘দরবার-ই-জহুর’ নামে ১৯৮৫ সালে গ্রন্থাকারে প্রকাশিত হয়।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষাজীবন
titleC. রাজনৈতিক জীবন
titleD. পুরস্কার ও সম্মাননা
উত্তর: titleA
গণপ্রজাতন্ত্রী চীনের পরিবহন ব্যবস্থায় ১৯৪৯ সালের পর থেকে, বিশেষত ১৯৮০-র দশকের শুরু থেকে ব্যাপক উন্নয়ন ও পরিবর্ধন ঘটেছে। নিত্যনতুন বিমানবন্দর, সড়ক ও রেলপথ নির্মাণের প্রকল্পসমূহ আগামী দশকগুলিতেও চীনের শ্রমবাজারে বিপুল পরিমাণে কাজের সৃষ্টি করবে।

রেলপথ চীনের প্রধান পরিবহন ব্যবস্থা। বিংশ শতকের মধ্যভাগের তুলনায় বর্তমান চীনের রেলপথের দৈর্ঘ্য দ্বিগুণ হয়েছে। একটি বিস্তৃত রেলব্যবস্থা বর্তমানে সমগ্র চীন জুড়ে প্রসারিত। বড় বড় শহরগুলিতে পাতাল রেল হয় ইতোমধ্যেই নির্মিত হয়েছে কিংবা নির্মাণাধীন বা পরিকল্পনাধীন অবস্থায় আছে।

চীনের সড়ক ও মহাসড়ক ব্যবস্থাতেও দ্রুত পরিবর্ধন সংঘটিত হয়েছে, যার ফলে চীনে মোটরযান ব্যবহারের পরিমাণ আগের চেয়ে বহুগুণ বেড়েছে। 
বিশালাকার চীনের পরিবহন ব্যবস্থাটিও বহু পরিবহন নোড বা কেন্দ্রের সমন্বয়ে গঠিত বিশাল একটি নেটওয়ার্ক। তবে এই পরিবহন নোডগুলি অর্থনৈতিকভাবে সমৃদ্ধ সমুদ্র-উপকূলীয় এলাকা এবং দেশের অভ্যন্তরে বড় বড় নদীগুলির তীরে অবস্থিত।

ভৌগোলিক অবস্থান অনুসারে চীনের পরিবহন অবকাঠামোতে বৈচিত্র্য ও বৈসাদৃশ্য পরিলক্ষিত হয়। প্রত্যন্ত গ্রামীণ অঞ্চলে এখনও অযান্ত্রিক উপায়ে মালামাল পরিবহন ঘটতে দেখা যায়। অন্যদিকে আধুনিক সাংহাই শহর ও তার আন্তর্জাতিক বিমানবন্দরটির মাঝে সম্প্রতি নির্মিত হয়েছে অত্যাধুনিক ম্যাগ্‌লেভ (চৌম্বকীয় উত্তোলন) রেল ব্যবস্থা।

চীনের পরিবহন ব্যবস্থার বেশির ভাগই ১৯৪৯ সালে গণপ্রজাতন্ত্রী চীনের প্রতিষ্ঠার পরে নির্মিত হয়েছে। তার আগে চীনের রেলপথের দৈর্ঘ্য ছিল মাত্র ২১,৮০০ কিমি। বর্তমানে চীনের রেলপথের মোট দৈর্ঘ্য ৮৬,০০০ কিমি। ১৯৯০-এর দশকে সরকারী উদ্যোগে চীনের সর্বত্র যোগাযোগ রক্ষাকারী মহাসড়কব্যবস্থা নির্মাণের উদ্যোগ নেওয়া হয়, যার ফলে ২০০৯ সালে এসে বর্তমানে মহাসড়ক ব্যবস্থার দৈর্ঘ্য বেড়ে হয়েছে ৬৫,০০০ কিমি। মার্কিন যুক্তরাষ্ট্রের পরে এটি বিশ্বের ২য় বৃহত্তম মহাসড়ক ব্যবস্থা।

১৯৯০-এর দশকের শেষে এসে চীনের অভ্যন্তরে বিমান ভ্রমণের পরিমাণও ব্যাপক বৃদ্ধি পেয়েছে। তবে এখনও দূরপথে যাত্রার জন্য রেলপথই চীনাদের বেশি পছন্দ।

সঠিক অনুচ্ছেদ শিরোনাম কোনটি?
titleA. পরিবহণ
titleB. জাতীয় পতাকা
titleC. জাতীয় সঙ্গীত
titleD. ইতিহাস
উত্তর: titleA
মিশ্রিত বিশ্বাস এবং ঐতিহ্যের সাংস্কৃতিক ঐশ্বর্যসহ ডারবান জাতিগতভাবে বৈচিত্র্যময় শহর। জুলুস ডারবানের বৃহত্তম একক নৃগোষ্ঠী গঠন করেছে। এখানে ব্রিটিশ ও ভারতীয় বংশোদ্ভূত লোকের সংখ্যা ব্যাপক রয়েছে। ডারবানে ভারতীয়দের প্রভাব লক্ষণীয়, তারা তাদের সাথে দেশীয় বিভিন্ন খাবার, সংস্কৃতি এবং ধর্ম নিয়ে এসেছে।

২০০১ থেকে ২০১১ সালের মধ্যে ডারবান এবং উত্তর ডারবান, দক্ষিণ ডারবান এবং বেরিয়ারের মতো শহরতলিগুলোর জনসংখ্যা ১০.৯% বৃদ্ধি পেয়ে ৫৩৬,৬৪৪ থেকে ৫৯৫,০৬১ এ উন্নীত হয়েছে। অন্যান্য বর্ণ গোষ্ঠীর লোকসংখ্যা কমে যাওয়ার সাথে সাথে কালো আফ্রিকানদের সংখ্যা তুলনামুলকভাবে বেড়েছে। কালো আফ্রিকানরা ৩৪.৯% থেকে বেড়ে ৫১.১% এ পৌঁছেছে। ভারতীয় বা এশীয়রা ২৭.৩% থেকে কমে ২৪.০% এ দাঁড়িয়েছে। শ্বেতাঙ্গরা ২৫.৫% থেকে ১৫.৩% এ নেমেছে। কালার্ডসরা ১০.২৬% থেকে কমে ৮.৫৯% এ দাঁড়িয়েছে। ২০১১ সালের আদমশুমারিতে ০.৯৩% এর মত একটি নতুন জাতিগোষ্ঠী অন্তর্ভুক্ত হয়েছিল। শহরের জনসংখ্যার উপাত্তগুলি ইঙ্গিত দেয় যে জনসংখ্যার ৬৮% কর্মক্ষম বয়সের এবং ডারবানের ৩৮% মানুষ ১৯ বছর বয়সের নিচের বয়সি।

বছরে সর্বাধিকসংখ্যক ডলার মিলিয়নেয়ার যুক্ত হওয়া দক্ষিণ আফ্রিকার যে কোনও শহরে মধ্যে এটি প্রথম শহর, সেখানে ২০১৪ সালে ২০০ থেকে ২০০০ এ পৌছেছে।

সঠিক অনুচ্ছেদ শিরোনাম কোনটি?
titleA. যোগাযোগ
titleB. রিকশা
titleC. জনসংখ্যা
titleD. বিমান পরিবহন
উত্তর: titleC
সারের রেইগেট এলাকায় ডেভিড শেপার্ডের জন্ম। তার বাবা উকিল ছিলেন। কাকাতো ভাই টাবি ক্লেটন টক এইচের প্রতিষ্ঠাতা ছিলেন। মাতা জে. এ. শেপার্ডের কন্যা ছিলেন। ১৯৩০-এর দশকে পিতার মৃত্যুর পর পরিবারটি সাসেক্সে স্থানান্তরিত হয়।

বোগনর রেজিস এলাকার নর্থক্লিফ হাউজ স্কুলে অধ্যয়ন করেন। এরপর ডরসেটের শারবোর্ন স্কুলে চলে যান। এখানেই তার ক্রিকেট প্রতিভার স্ফূরণ লক্ষ্য করা যায়। রয়্যাল সাসেক্স রেজিম্যান্টে জাতীয় সেবায় অংশ নিয়ে সেকেন্ড লেফট্যানেন্ট পদবী লাভ করেন।

এরপর তিনি ১৯৪৭ সালে কেমব্রিজ বিশ্ববিদ্যালয়ের নিয়ন্ত্রণাধীন ট্রিনিটি হলে ইতিহাস বিষয়ে অধ্যয়ন করেন। সেখানে প্রথম-শ্রেণীর ক্রিকেট খেলতে শুরু করেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. অস্ট্রেলিয়া সফর
titleD. ধর্মীয় প্রভাব
উত্তর: titleA
বাংলাদেশের দক্ষিণ-পূর্বাংশে ২৩°০২´ থেকে ২৪°৪৭´ উত্তর অক্ষাংশ এবং ৯২°৩৯´ থেকে ৯১°২২´ পূর্ব দ্রাঘিমাংশ জুড়ে কুমিল্লা জেলার অবস্থান। রাজধানী ঢাকা থেকে এ জেলার দূরত্ব প্রায় ১০৫ কিলোমিটার এবং চট্টগ্রাম বিভাগীয় সদর থেকে প্রায় ১৪৯ কিলোমিটার। এ জেলার দক্ষিণে ফেনী জেলা ও নোয়াখালী জেলা; পশ্চিমে চাঁদপুর জেলা, মেঘনা নদী ও মুন্সিগঞ্জ জেলা, উত্তর-পশ্চিমে মেঘনা নদী ও নারায়ণগঞ্জ জেলা, উত্তরে ব্রাহ্মণবাড়িয়া জেলা এবং পূর্বে ভারতের ও ত্রিপুরা প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. মুক্তিযুদ্ধের ঘটনাবলি
titleB. উপজেলাসমূহ
titleC. অবস্থান ও সীমানা
titleD. ঐতিহ্য
উত্তর: titleC
জন পোপল ১৯৪৩ সালে বৃত্তি নিয়ে কেম্ব্রিজ বিশ্ববিদ্যালয়-এ পড়তে যান। তিনি ১৯৪৬ সালে বি.এ ডিগ্রি অর্জন করেন। ১৯৫১ সালে গণিতে ডক্টরেট ডিগ্রি অর্জন করেন। ১৯৫৪ সালে কেম্ব্রিজ বিশ্ববিদ্যালয় এর গণিত অনুষদে প্রভাষক হিসেবে যোগদান করেন। ১৯৫৮ সালে ন্যাশনাল ফিজিক্যাল ল্যাবরেটরিতে যোগদান করেন। ১৯৬৪ সালে কার্নেগী মেলন ইউনিভার্সিটি-তে যোগদান করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. অর্জন
titleC. শিক্ষাজীবন
titleD. মৃত্যু
উত্তর: titleC
৫-ই ফেব্রুয়ারি ২০১২, ২০ বছর বয়সে তিনি চেম্পিওনাতো পৌলিস্তোয় পালমেইরাসের বিপক্ষে পেশাদারি ফুটবল ক্যারিয়ারের শততম গোলটি করেন। ৭-ই মার্চ, ২০১২ তিনি ইন্তারনেসিওনালের বিপক্ষে কোপা লিবারতোদাসের গ্রুপ পর্বের খেলায় হ্যাট-ট্রিক করেন। ২৯-ই মার্চ তিনি গুয়ারাটিনগুইয়েটার বিপক্ষে জোড়া গোল করেন (৫-০ গোলে সান্তসের জয়)। ২৯-ই এপ্রিল, ২০১২ তিনি সাঁও পাওলোর বিপক্ষে তিনি হ্যাট-ট্রিক করেন (৩-১ সান্তসের জয়)। সান্তস ২০১২ চেম্পিওনাতো পৌলিস্তো খেতাব অর্জন করে। নেইমার এই প্রতিযোগিতায় ২০ গোল করে সর্বোচ্চ গোলদাতা, সেরা খেলোয়াড় এবং সেরা ফরোয়ার্ড নির্বাচিত হন। একই সময়ে তিনি ৮ গোল করে কোপা লিবারতোদাসের সর্বোচ্চ গোলদাতাও ছিলেন, যদিও সান্তস সেমি ফাইনালে করিন্থিয়ান্সের বিপক্ষে হেরে যায়।

২৫-ই আগস্ট পাল্মেইরাসের বিপক্ষে জোড়া গোল, ব্রাজিলীয় সিরি এ-তে ক্রুজেইরোর বিপক্ষে হ্যাট-ট্রিক। নেইমার ২০১২ রেকোপা সুদামেরিকানার সেরা খেলোয়াড় নির্বাচিত হন। তিনি ব্রাজিলীয় সিরি এ শেষ করেন ১৪ গোল করে এবং সেরা ফরোয়ার্ড নির্বাচিত হওয়ার মাধ্যমে। নেইমার ২০১২ মৌসুম শেষ করেন গোল্ডেন বল, আরথার ফ্রেইডেনরেইচ পুরস্কার এবং আরমান্দো নোগুয়েইরা পুরস্কার প্রাপ্ত হয়ে। ফিফা পুস্কাস পুরস্কারে তিনি রানার্স আপ হন। তিনি ২০১২ সালের দক্ষিণ আমেরিকার বর্ষসেরা ফুটবলার নির্বাচিত হন। ২০১১ সালে জানতে পারা যায় যে, সান্তস বার্সেলোনা ফুটবল ক্লাবের সাথে নেইমারের ব্যাপারে একটা চুক্তিতে এসেছে। কিন্তু নেইমার মিডিয়াতে এই ধরনের চুক্তির কথা অস্বীকার করেন এবং বলেন, "আমার সাথে বার্সেলোনা বা অন্য কোন ক্লাবের সাথে চুক্তি হয়নি।"

সঠিক অনুচ্ছেদ শিরোনাম কোনটি?
titleA. ২০১২ মৌসুম
titleB. আন্তর্জাতিক ক্যারিয়ার
titleC. ২০১২ গ্রীষ্মকালীন অলিম্পিক
titleD. ২০১১ মৌসুম
উত্তর: titleA
নীতিমালার কারণে চীনের নির্ভরতা অনুপাতটি প্রতিকূল নয় এবং এর বয়স্ক জনগোষ্ঠী (৬৫+) শ্রমজীবী ​​বয়সীদেরকে ছাড়িয়ে যাবে। চিনের প্রবীণ জনগোষ্ঠী সমর্থনের জন্য শ্রমজীবী ​​বয়সীদের উপর অত্যন্ত নির্ভরশীল এবং নির্ভরশীলদের (শিশুদের ০-১৪, প্রাপ্তবয়স্ক ৬৫+) শ্রমজীবী ​​বয়সীদের তুলনায় বৃদ্ধি পাচ্ছে। চীনের জনসংখ্যা বৃদ্ধিতে পরিণত হচ্ছে এবং প্রতিস্থাপনের হারের তুলনায় জন্ম নেওয়া শিশুদের সংখ্যা কম ।

সঠিক অনুচ্ছেদ শিরোনাম কোনটি?
titleA. নির্ভরতা অনুপাত
titleB. এক-শিশু নীতি
titleC. চীনে মেডিকেল সমস্যা
titleD. যক্ষ্মা
উত্তর: titleA
বদরের যুদ্ধ সুদূরপ্রসারী প্রভাব সৃষ্টি করেছে। যুদ্ধ জয়ের ফলে নেতা হিসেবে মুহাম্মাদ এর কর্তৃত্ব বহুলাংশে বৃদ্ধি পায়। এর ফলে অন্য আরব গোত্রগুলি মুসলিমদেরকে নতুন শক্তি হিসেবে দেখতে শুরু করে। মদিনার অনেকে এসময় ইসলাম গ্রহণ করে। বদরের যুদ্ধে অংশগ্রহণকারী মুসলিমদেরকে খুবই সম্মানের দৃষ্টিতে দেখা হয়।

অন্যদিকে যুদ্ধে আবু জাহলসহ মক্কার অনেক গণ্যমান্য ব্যক্তির মৃত্যুর ফলে আবু সুফিয়ান নতুন নেতা হিসেবে আবির্ভূত হন। পরবর্তীতে মুসলিমদের বিরুদ্ধে তিনি কুরাইশদের নেতৃত্ব দিয়েছেন। মক্কা বিজয়ের সময় আবু সুফিয়ান ইসলাম গ্রহণ করেন। মুসলিম হওয়ার পর আবু সুফিয়ান মুসলিম সাম্রাজ্যে গুরুত্বপূর্ণ ভূমিকা রেখেছেন। পরবর্তীতে তার ছেলে মুয়াবিয়া উমাইয়া খিলাফত প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. বদরে যাত্রা
titleB. মক্কায় প্রতিক্রিয়া
titleC. প্রভাব
titleD. পটভূমি
উত্তর: titleC
১৯৭১ সালের ১৪ ডিসেম্বর বাংলাদেশে স্বাধীনতা যুদ্ধের চূড়ান্ত বিজয়ের প্রাক্কালে পাকিস্তানি সেনাবাহিনী ও তাদের সাথে রাজাকার, আল বদর, আল শামস বাহিনী বাংলাদেশের অসংখ্য শিক্ষাবিদ, গবেষক, চিকিৎসক, প্রকৌশলী, সাংবাদিক, কবি ও সাহিত্যিকদের চোখ বেঁধে বাড়ি থেকে ধরে নিয়ে তাদের নির্যাতনের পর হত্যা করে। চূড়ান্ত বিজয়ের প্রাক্কালে থাকায় স্বাধীন বাংলাদেশকে মেধাশূন্য করতে পরিকল্পিতভাবে এ হত্যাযজ্ঞ সংগঠিত হয়। পরবর্তীতে ঢাকার মিরপুর, রায়েরবাজারসহ বিভিন্ন স্থানে গণকবরে তাদের মৃতদেহ পাওয়া যায়। ১৬ ডিসেম্বর মুক্তিযুদ্ধে বিজয় অর্জনের পর নিকট আত্মীয়রা মিরপুর ও রাজারবাগ বধ্যভূমিতে স্বজনের মৃতদেহ সনাক্ত করেন।

অনেকের দেহে আঘাতের চিহ্ন, চোখ, হাত-পা বাঁধা, কারো কারো শরীরে একাধিক গুলি, অনেককে হত্যা করা হয়েছিল ধারালো অস্ত্র দিয়ে জবাই করে। যা থেকে হত্যার পূর্বে তাদের নির্যাতন করা হয়েছিল সে তথ্যও বের হয়ে আসে। ১৯৭২ সালে বাংলাদেশে জাতীয়ভাবে প্রকাশিত বুদ্ধিজীবী দিবসের সংকলন, পত্রিকায় প্রকাশিত সংবাদ ও আন্তর্জাতিক নিউজ ম্যাগাজিন ‘নিউজ উইক’-এর সাংবাদিক নিকোলাস টমালিনের লেখা থেকে জানা যায়, বুদ্ধিজীবীর সংখ্যা মোট ১ হাজার ৭০ জন।

সঠিক অনুচ্ছেদ শিরোনাম কোনটি?
titleA. জেলাভিত্তিক তালিকা
titleB. বুদ্ধিজীবী দিবস ও সম্পর্কিত বিষয়
titleC. শহীদ বুদ্ধিজীবী স্মৃতিসৌধ
titleD. প্রেক্ষাপট
উত্তর: titleD
জেলায় শিক্ষার হার ৫৫.৫%। সরকারি প্রাথমিক বিদ্যালয় ১০০টি। বেসরকারী মাধ্যমিক বিদ্যালয় ৫০ টি। মাদ্রাসা ২৮ টি (সরকারি-কামিল-১, ফাজিল-৩, আলিম-৪ দাখিল-২০ টি),সরকারি পলেটেকনিক ইনস্টিটউট ১ টি।জেলার উল্লেখযোগ্য শিক্ষাপ্রতিষ্ঠানগুলো বগুড়া বিজ্ঞান ও প্রযুক্তি বিশ্ববিদ্যালয়,শহিদ জিয়াউর রহমান মেডিকেল কলেজ,ঐতিহ্যবাহী সরকারি আজিজুল হক কলেজ,সরকারি শাহ সুলতান কলেজ,সরকারি মুজিবুর রহমান মহিলা কলেজ,বগুড়া ক্যান্টনমেন্ট পাবলিক স্কুল ও কলেজ,বিয়াম মডেল স্কুল ও কলেজ,পুলিশ লাইন্স স্কুল ও কলেজ,বগুড়া সরকারি কলেজ,ঐতিহ্যবাহী বগুড়া জিলা স্কুল,সরকারী বালিকা বিদ্যালয়। 

সঠিক অনুচ্ছেদ শিরোনাম কোনটি?
titleA. শিক্ষা
titleB. অবস্থান
titleC. কল কারখানা
titleD. প্রশাসনিক এলাকা
উত্তর: titleA
তিনি এখন পর্যন্ত তার নির্বাচনী এলাকা নওগাঁ জেলার মান্দা উপজেলায় প্রায় অর্ধশতাধিক শিক্ষা ও সামাজিক প্রতিষ্ঠান গড়ে তুলেছেন। এর মধ্যে মান্দা মমিন শাহানা ডিগ্রী কলেজ, উত্তরা ডিগ্রী কলেজ, মান্দা চকউলী ডিগ্রী কলেজ, গোটগাড়ী শহীদ মামুন স্কুল এন্ড কলেজ, মান্দা আদর্শ বালিকা বিদ্যালয় ও মহিলা কলেজ, কালিকাপুর-চককালিকাপুর উচ্চ বিদ্যালয় ও কলেজ, মান্দা মুক্তিযোদ্ধা মেমোরিয়াল বালিকা বিদ্যালয়, মান্দা পাকুড়িয়া ইউনাইটেড উচ্চ বিদ্যালয় ও কালিকাপুর আলিম মাদ্রাসা অন্যতম।

সঠিক অনুচ্ছেদ শিরোনাম কোনটি?
titleA. শিক্ষা ক্ষেত্রে অবদান
titleB. শিক্ষাজীবন
titleC. জন্ম ও প্রাথমিক জীবন
titleD. রাজনৈতিক জীবন
উত্তর: titleA
আনোয়ার ১৯৭১ ঢাকা বিশ্ববিদ্যালয়ের বায়োকেমিস্ট্রি এবং মলিকুলার বায়োলজি বিভাগ থেকে স্নাতক এবং ১৯৭২ সালে স্নাতকোত্তর অর্জন করেন। তিনি কমলুদ্দীন আহমদের তত্ত্বাবধানে এমএসসি থিসিস করেন । ১৯৭৫ সালের ১ জানুয়ারি ঢাকা বিশ্ববিদ্যালয় এর বায়োকেমিস্ট্রি এবং মলিকুলার বায়োলজি বিভাগে প্রভাষক হিসাবে যোগদান করেন। ১৯৮২ সালে মনবুকাগাকুশো বৃত্তি লাভ করেন আনোয়ারকে কোবি আসাদের তত্ত্বাবধানে জাপানের কিয়োটো বিশ্ববিদ্যালয়ে ডক্টরেটাল পড়াশোনা করেন। তার পিএইচডি থিসিসটির নাম ছিল "সালোকসংশ্লিষ্ট: প্লান্টের ডিফেন্স মেকানিজম অ্যাগনিস্ট অফ ফটো-অক্সিডেটিভ ড্যামেজ" ১৯৮৫ সালে এই ডিগ্রি লাভ করা হয়। ১৯৮৫ সালে তিনি সহকারী অধ্যাপক এবং ১৯৯০ সালে সহযোগী অধ্যাপক হয়েছিলেন। ১৯৯৪ থেকে এখন পর্যন্ত তিনি অধ্যাপক হিসাবে কাজ করছেন। ঢাকা বিশ্ববিদ্যালয় বায়োকেমিস্ট্রি এবং আণবিক জীববিজ্ঞান বিভাগ, ২০০১-২০০৩ সাল পর্যন্ত তিনি বিভাগের চেয়ারম্যান ছিলেন এবং ঢাকা বিশ্ববিদ্যালয়ের বায়োটেকনোলজি এবং জেনেটিক ইঞ্জিনিয়ারিং বিভাগের প্রতিষ্ঠাতা প্রকল্প পরিচালক হিসাবে নির্বাচিত হন । তিনি অতীতে নির্বাচিত সাধারণ সম্পাদক এবং একাধিক মেয়াদে ঢাকা বিশ্ববিদ্যালয় শিক্ষক সমিতির (ডুটা) সভাপতি ছিলেন । অধ্যাপক হোসেন জাহাঙ্গীরনগর বিশ্ববিদ্যালয় (জাবি) এর উপাচার্য নির্বাচিত হয়েছিলেন। ১ জুলাই ২০১২, হতে জানুয়ারী ২০১৪ পর্যন্ত দায়িত্ব পালন করেছেন। 

সঠিক অনুচ্ছেদ শিরোনাম কোনটি?
titleA. গবেষণা
titleB. অনান্য
titleC. পরিবার ও শৈশব
titleD. পড়ালেখা ও কর্মজীবন
উত্তর: titleD
১৯৮০'র দশকে সাফল্যের একেবারে তুঙ্গ মূহূর্তে কোডাকের কর্মীসংখ্যা ছিল প্রায় দেড় লাখের মত৷ ১৯৬০-এর দশকে মার্কিন মহাকাশ সংস্থা ন্যাসার চন্দ্র প্রদক্ষিণকারী যানগুলো কোডাক ফিল্মেই ধরে আনে চন্দ্রপৃষ্ঠের প্রথম কিছু ছবি৷ চাঁদে হেঁটেছিলেন প্রথম যে-নভোচারীরা, তারা জুতোর বাক্স সাইজের কোডাক ক্যামেরা দিয়ে তুলেছিলেন তাদের ঐতিহাসিক মহাকাশযাত্রার বিরল ছবি৷

সঠিক অনুচ্ছেদ শিরোনাম কোনটি?
titleA. বিজ্ঞাপন
titleB. সম্মাননা
titleC. স্মরণীয় ঘটনা
titleD. নামকরণ
উত্তর: titleC
পরিবারের অনুপ্রেরণায় বিদ্যালয়ে অধ্যয়নকালীন সময়ে তার গান গাওয়ার এবং শেখার সূত্রপাত ঘটে। তার গানের প্রথম ওস্তাদ ছিলেন তেজেন সেন। পরবর্তীতে অধ্যক্ষ ওস্তাদ শিবশঙ্কর মিত্র, জগদানন্দ বড়ুয়া, নীরদ বড়ুয়া, মিহির নদী, গোপালকৃষ্ণ চৌধুরীসহ বিভিন্ন সংগীতজ্ঞের কাছে তিনি শিক্ষাগ্রহণ করেন। শিল্পীজীবনের সূচনালগ্নে প্রথমে রবীন্দ্র সঙ্গীত, নজরুল সঙ্গীত এবং আধুনিক গান শিখতে শুরু করলেও এক পর্যায়ে চট্টগ্রামের আঞ্চলিক গানের প্রতি আগ্রহী হয়ে উঠেন তিনি। কিন্তু পরবর্তী সময়ে চট্টগ্রামের লোকসঙ্গীত- অর্থাৎ আঞ্চলিক গান, পল্লিগীতি, মাইজভান্ডারী গান, পীর মুর্শিদের শানে রচিত গান গাওয়ার দিকে আগ্রহী হয়ে উঠেন।

১৯৬৩ সালে, শেফালীর তখন ২২ বছর। চট্টগ্রাম বেতারের তৎকালীন আঞ্চলিক পরিচালক শেফালী ঘোষ এবং আঞ্চলিক গানের সম্রাট শ্যামসুন্দর বৈষ্ণবকে আঞ্চলিক ভাষায় গান গাইতে প্রস্তাব জানালেন। এতে দুইজনই রাজি হলেন এবং তাদের সেই দ্বৈত কণ্ঠের গান ইথারে ছড়িয়ে পড়ার পর ব্যাপক পরিচিতি লাভ করে।

১৯৭০ সালে তিনি বাংলাদেশ টেলিভিশনের সঙ্গে যুক্ত হন। ১৯৭১ সালে বাংলাদেশের স্বাধীনতা যুদ্ধ শুরু হলে শেফালী ঘোষ শিল্পী হিসেবেই অংশ নেন। তিনি স্বাধীন বাংলা বেতার কেন্দ্রের নিয়মিত শিল্পী হিসেবে গান গেয়ে মুক্তিযুদ্ধের জন্য সাহায্য সংগ্রহ করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মৃত্যু
titleC. পদক ও সম্মাননা
titleD. সঙ্গীতজীবন
উত্তর: titleD